**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. április 26-án 16 óra 30 perckor megtartott rendkívüli nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Szórád Zoltán

 képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Gyenge András és Tima Zoltán Ferenc képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Javasolja, hogy második napirendnek vegyes ügyek legyen felvéve. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**32/2017.(V.31.) önkormányzati határozat**

Nagyacsád Község Önkormányzatának képviselő-testülete 2017. május 31-i ülésének napirendjét az alábbiak szerint határozza meg:

1. Nemesgörzsönyi 26 sorszámú 11-05652-1-002-00-04 kóddal rendelkező Nemesgörzsöny ivóvíz ellátó víziközmű rendszer Gördülő fejlesztési terv készítésre meghatalmazás nyújtása

 Előadó: polgármester

1. Vegyes ügyek

Elődadó: polgármester

**Napirendek tárgyalása:**

1. **Nemesgörzsönyi 26 sorszámú 11-05652-1-002-00-04 kóddal rendelkező Nemesgörzsöny ivóvíz ellátó víziközmű rendszer Gördülő fejlesztési terv készítésre meghatalmazás nyújtása**

 **Előadó: polgármester**

Szalóky Nándor polgármester elmondja, hogy a Bakonykraszt Zrt megküldte a Gördülő Fejlesztési terv készítésre vonatkozó anyagát. A szennyvízzel kapcsolatban meghoztuk a határozatot, az ívóvízzel kapcsolatos döntés nem történt meg. A határozati javaslatot mindenki megkapta.

 Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**33/2017.(V.31.) önkormányzati határozat**

Nagyacsád Község Önkormányzata Képviselő-testülete, mint a(z)

**26. sorszámú Nemesgörzsöny ivóvízellátó víziközmű-rendszer**

Ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a Bakonykarszt Víz- és Csatornamű Zárkörűen Működő Részvénytársaságot a Gördülő Felesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el és a Vksztv. valamint az 58/2013. (II.27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a Bakonykarszt Zrt. részére az igazgatási és szolgáltatási díjat megfizeti.

Felelős: polgármester

Határidő: 2017. május 31.

**2)Vegyes ügyek**

**Elődadó: polgármester**

Szalóky Nándor polgármester elmondja, hogy tavaly volt eszköz beszerzésre pályázat a kultúrházhoz. Akkor nem nyertünk, de most is megjelent újra, ugyanazokra az eszközökre szeretnénk benyújtani a pályázatot. A kiírást mindenki megtekintheti. Minimális támogatás 100.000.- Ft, az önrész nem lehet kevesebb a teljes érték 9 szeresénél.

Az árajánlat rendelkezésre áll.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**34/2017.(V.31.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázatot nyújt be a 2016. évi XC. törvény 3. melléklet II.4. pont a) pontok szerinti „Közművelődési érdekeltségnövelő támogatás” jogcímre. Fejlesztés tárgya: **Kultúrház eszközbeszerzése**. Nagyacsád Község Önkormányzata a saját forrás összegét – 200 000.- Ft- a 2017. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Kultúrház eszközbeszerzés** | **%** |
| Saját forrás | 200 000 | 19 |
| Támogatás | 855 190 | 81 |
| **összesen** | **1 055 190** | **100** |

Felelős: polgármester

Határidő: azonnal

Szalóky Nándor polgármester elmondja, hogy közeledik a gyermeknap, a tavalyi évhez hasonlóan a 0-14 év közötti gyermekek egyszeri meleg étkezésben részesülnének, valamint édességben a szociális normatíva terhére.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**35/2017.(V.31.) önkormányzati határozat**

Nagyacsád község Önkormányzat Képviselő-testülete úgy döntött, hogy a nagyacsádi lakóhellyel rendelkező 0-14 év közötti gyermekek részére egyszeri meleg étkezést, valamint édességet biztosít 2017. június 3-án gyermeknap alkalmából a szociális normatíva terhére.

Felelős: polgármester

Határidő:azonnal

Szalóky Nándor polgármester elmondja, hogy a nyertes óvoda felújítási pályázathoz szükséges egy projekt menedzser igénybevétele. A pályázatot benyújtó cég vállalta fa feladatot díjazás ellenében. Javasolja, hogy bízza meg a céget a Képviselő-testület 1 éves időtartamra Lamaran Pályázati Tanácsadó és Szolgáltató Kft-t a projektmenedszeri feladatok ellátásvál, valamint bővítse létszámkeretét, és vegyen fel 1 főt a pályázat lebonyolítására. Elég nagy feladat, a közös hivatal már nem tudja bevállalni.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**36/2017.(V.31.) önkormányzati határozat**

Nagyacsád község Önkormányzat Képviselő-testülete úgy döntött, hogy megbízza a Lamaran Pályázati Tanácsadó és Szolgáltató Kft-t (2521 Csolnok, Borókai u. 6.) a TOP-1.4.1-15 kódszámú pályázat projektmenedzseri feladatainak ellátásával havi bruttó 40.000.-Ft+áfa összegben 1 éve időtartamra, valamint az önkormányzat létszámkeretét 1 fővel megemeli a projekt lezárásáig.

Felelős: polgármester

Határidő:azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. május 31-i nyilvános ülést 16 óra 55 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**